**Кыргыз Республикасынын Министрлер Кабинетинин токтому**

**Кыргыз Республикасынын Өкмөтүнүн 2019-жылдын 16-апрелиндеги №175 токтому менен бекитилген «Кыргыз Республикасынын жарандарын чет өлкөдө жумушка орноштуруу боюнча иштин тартиби жөнүндө» жобого өзгөртүүлөрдү киргизүү жөнүндө долбооруна негиздеме маалымкат**

**1. Максаты жана милдеттери:**

Министрлер Кабинетинин токтомунун долбоорунун максаты Кыргыз Республикасынын жарандарын чет өлкөдө жумушка орноштуруу боюнча иштин тартиби жөнүндө жобону өркүндөтүү (Кыргыз Республикасынын Өкмөтүнүн 2019-жылдын 16-апрелиндеги №175 токтомунун 2-тиркемеси), ошондой эле, «Тышкы эмгек миграциясы жөнүндө» Кыргыз Республикасынын Мыйзамынын жоболорун толук ишке ашыруу жана Кыргыз Республикасынын жарандарын ишке орноштуруу чөйрөсүндө чарба жүргүзүүчү субъекттердин ишин жөнгө салуунун натыйжалуулугун жогорулатуу. Токтомдун долбоору менен Кыргыз Республикасынын жарандарын чет өлкөлөрдө ишке орноштуруу боюнча жеке агенттиктердин иши жөнүндө жобонун жаңы редакциясын кабыл алуу сунушталат, анда ыйгарым укуктуу мамлекеттик органдын жана чарбакер субъекттердин Кыргыз Республикасынын жарандарын чет өлкөлөрдө ишке орноштуруу жаатындагы укуктарын жана милдеттерин кеңири аныктоону карайт.

**2. Баяндоо бөлүгү**

Кыргыз Республикасынын жарандарын чет өлкөлөрдө ишке орноштуруу боюнча жеке агенттиктердин иши жөнүндө жобонун жаңы редакциясына сунушталган өзгөртүүлөрдүн алкагында Кыргыз Республикасынын жарандарын чет өлкөлөрдө ишке орноштурууга уруксат алуунун айрым жол-жоболорун тактоочу ченемдер киргизилген, атап айтканда уруксатты берүү, берүүдөн баш тартуу, узартуу, узартуудан баш тартуу, ошондой эле уруксаттын жарактуулугун токтотуп туруу, жана кайра жандандыруу, жокко чыгаруу жнүндгү жол-жоболору.

Ошондой эле уруксаттын ажыратылбастыгы сыяктуу уруксатты укуктук жөнгө салуу чөйрөсүн сүрөттөгөн ченемдер, башкача айтканда чарба жүргүзүүчү субъекттин менчик ээси же уюштуруучулары алмашкан учурда Ведомстволор аралык комиссия жактыргандан жана мамлекеттик алым төлөнгөндөн кийин уруксатты кайра алуу зарыл. Бланктын сыпаттамасы кошулду уруксат жана санариптик уруксат алуу механизмдери менен толукталды.

Ошондой эле, Жобонун долбоору менен берилген уруксаттарды электрондук көзөмөлдөөнү камсыздоо боюнча маалыматтык системаны киргизүү үчүн шарттар түзүлүп, компаниялардын түзүлгөн эмгек келишимдери жөнүндө маалыматты туруктуу киргизүү милдети турат.

**3. Боло турчу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

 Кыргыз Республикасынын Министрлер Кабинети ушул токтом долбоорун кабыл алса, терс социалдык, экономикалык, укуктук, адам укуктары, гендердик, экологиялык жана коррупциялык кесепеттер.

 **4. Коомдук талкуулоонун жыйынтыгы боюнча маалымат**

 "Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык, коомдук талкуулоону уюштуруу максатында Кыргыз Республикасынын Министрлер Кабинетинин расмий сайтына жана Кыргыз Республикасынын ченемдик укуктук актыларынын долбоорлорун коомдук талкуулоонун Бирдиктүү порталына жайгаштырылат.

 **5.** **Долбоордун мыйзамдарга шайкеш келишине талдоо жүргүзүү**

Кыргыз Республикасынын Өкмөтүнүн токтомунун долбоору азыркы мыйзамдын ченемдерине, ошондой эле Кыргыз Республикасы катышуучу болуп эсептелген, белгиленген тартипте күчүнө кирген эл аралык келишимдерге каршы келбейт.

**6. Каржылоо булактары жөнүндө маалымат**

 Ушул токтомдун долбоорун кабыл алуу республикалык бюджеттен кошумча каржылык сарптоолорго алып келбейт.

**7. Жөнгө салуучу таасирди талдоо тууралуу маалымат**

Кыргыз Республикасынын Өкмөтүнүн бул токтомунун долбоору Кыргыз Республикасынын укуктук ченемдик актыларына ылайык ишкердик ишин жөнгө салууга багытталган эмес, талдоо өткөрүүнү талап кылбайт.